section_heading: Napad na Etiopiju
paragraph_text: Imam Ahmad napao je ponovno Etiopiju 1531., ovaj put uspio je potpuno razbiti vojsku cara Lebna Dengela bitci kod Amba Sela 28. listopada 1531. Granj je potom napredovao na sjever do jezera Haik i Lalibele, rušeći, paleći i pljačkajući sve na što je naišao. Potom je Granj upao u pokrajinu Tigre, tu je porazio sve etiopske snage koje su se tamo zatekle. Nakon zauzeća Aksuma, razorio je crkvu sv. Marije Sionske, u kojoj su se etiopski carevi stoljećima krunili.